Document ID: 31998R0030

KOMISSION ASETUS (EY) N:o 30/98,
annettu 8 päivänä tammikuuta 1998,
kiinteästä tuesta sokeriruo'on viljelyyn Ranskan merentakaisissa departementeissa annetussa asetuksessa (ETY) N:o 1487/92 tarkoitetun rakenneuudistussuunnitelman täydentämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna asetuksella (EY) N:o 2598/95 (2), ja erityisesti sen 19 artiklan,
sekä katsoo, että
asetuksen (ETY) N:o 3763/91 17 artiklassa säädettyjä tukia sokeriruo'on istutukseen ja maanparannukseen on myönnetty komission asetuksella (ETY) N:o 1487/92 (3), sellaisena kuin se on viimeksi muutettuna asetuksella (EY) N:o 260/96 (4), pinta-alasta, joka on määritelty Ranskan viranomaisten esittämän rakenneuudistussuunnitelman perusteella,
nämä toimenpiteet, jotka oli määrä toteuttaa 31 päivään joulukuuta 1998 mennessä, on jo toteutettu kokonaisuudessaan; viljelmien parantamiseen tarkoitetuilla toimenpiteillä ei ole kuitenkaan saavutettu kaikkia niille asetettuja taloudellisia tavoitteita, joita on esimerkiksi uudelleenistutusten ihanteellisen määrän saavuttaminen; yhtenä syynä tällaiseen tulokseen ovat luonnonmullistukset ja kasvitaudit, jotka ovat koetelleet osaa sekä uudelleenistutukseen tarkoitettua tukea saaneista tiloista että sellaisista tiloista, joille kyseistä tukea ei ole myönnetty; tästä syystä kyseiset tilat ovat joutuneet tekemään ennenaikaisia uudelleenistutuksia; toinen syy on toimenpiteiden suunnitelman mukaista kestoa pitempi toteutusaika, mikä on lisännyt tukikelpoisten viljelyalojen määrää; tämä on puolestaan vähentänyt vaikutusta istutusten yleiseen nuorentamiseen,
tämän vuoksi olisi myönnettävä, Ranskan viranomaisten esittämän täydentävän suunnitelman perusteella, tukea uudelleenistutukseen ja maanparannukseen niiden viljelyalojen osalta, joita ovat koetelleet luonnonmullistukset ja kasvitaudit sekä viljelmien nuorennuksen myöhästyminen,
sokeriruoko- ja rommiteollisuuden yleisen vahvistamisen mahdollistamiseksi maanparannustyöt pitää toteuttaa samanaikaisesti uudelleenistutusten kanssa,
näiden toimenpiteiden asianmukainen toteuttaminen on varmistettava parantamalla suunnitelman hallintoa ja määrittelemällä tarkasti eri toimet; täydentävää suunnitelmaa ei ole mahdollista toteuttaa asetuksessa säädetyssä alkuperäisessä määräajassa; sen vuoksi olisi vahvistettava määräaika sen toteuttamiselle; tämän määräajan päättyminen on vahvistettava nyt,
täydentävän suunnitelman toteuttaminen riippuu samoista teknisistä keinoista kuin pääsuunnitelmankin ja sen jatkuvuus olisi turvattava; sen vuoksi tätä asetusta olisi sovellettava takautuvasti 1 päivästä huhtikuuta 1997 niihin asetuksen (ETY) N:o 1487/92 soveltamisalaan kuulumattomiin tukikelpoisiin toimiin, joihin on sitouduttu vuonna 1997, ja
sokerin hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 1487/92 1 artiklassa tarkoitetun rakenneuudistussuunnitelman lisäksi Ranska maksaa yksityisille viljelijöille, viljelijäryhmille tai viljelijöiden yhteenliittymille tukea sokeriruo'on uudelleenistutukseen ja maanparannustöihin.
Yhteisön tuki rajoitetaan uudelleenistutuksen osalta 16 423 hehtaariin, josta 8 568 kuuluu Réunionille, 6 895 hehtaaria Guadeloupelle ja 960 hehtaaria Martiniquelle, ja maanparannuksen osalta 8 875 hehtaariin, josta 7 500 hehtaaria kuuluu Réunionille, 1 165 hehtaaria Guadeloupelle ja 210 hehtaaria Martiniquelle.
2. Ranskan viranomaiset maksavat uudelleenistutusta koskevan tuen niiltä lohkoilta:
- joilla on 1 päivänä huhtikuuta 1997 viljelty seuraavat iät ylittävää sokeriruokoa:
a) Réunionissa 7 vuotta
b) Martiniquessa ja Guadeloupessa 5 vuotta,
- ja joille ei ole myönnetty asetuksen (ETY) N:o 1487/92 mukaista tukea uudelleenistutukseen.
3. Edellä 2 kohdassa tarkoitettuun tukeen ovat kuitenkin kelpoisia Réunionissa ja Guadeloupessa sijaitsevat lohkot tai niiden osat, joita ovat koetelleet tunnustetut luonnonmullistukset tai kasvitaudit, riippumatta siitä, onko niistä myönnetty asetuksen (ETY) N:o 1487/92 mukaista uudelleenistutuksen tukea.
Ensimmäisessä alakohdassa tarkoitetussa tapauksessa niiden vahinkoja kärsineiden lohkojen pinta-ala, joista tukea uudelleenistutukseen voidaan myöntää, on Réunionissa enintään 3 500 hehtaaria ja Guadeloupessa 4 200 hehtaaria.
4. Ranskan viranomaiset voivat myöntää täydentävän suunnitelman mukaista tukea maanparannustöihin ainoastaan sellaisten sokeriruo'on viljelyalojen osalta, joista ei ole myönnetty asetuksen (ETY) N:o 1487/92 mukaista tukea.
Tukikelpoisia ovat kuitenkin sellaiset lohkot, joista on myönnetty asetuksen (ETY) N:o 1487/92 mukaisesti tukea suurten kivien raivaukseen ja joiden osalta on haettu tukea pienten kivien poistoon.
2 artikla
Täydentävä rakenneuudistussuunnitelma on pantava täytäntöön ennen 31 päivää joulukuuta 1999 asetuksessa (ETY) N:o 1487/92 ja tässä asetuksessa vahvistettujen yksityiskohtaisten sääntöjen ja edellytysten mukaisesti.
3 artikla
Asetuksen (ETY) N:o 1487/92 5 artiklassa säädettyjen tietojen lisäksi Ranskan on ilmoitettava komissiolle kuukauden kuluessa tämän asetuksen voimaantulosta tuen hallinnointitapa, tukikelpoisuusedellytykset ja säädetyt valvontatoimenpiteet sekä kuuden kuukauden välein yhteenveto täydentävän suunnitelman toteutumisesta.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä tammikuuta 1998.

Labels: 18
17
19
6